I Alaska arbejder et stærkt hold under strenge forhold.
Vi gør fælles front mod naturen.
De holder en vigtig forsyningslinje åben.
Hvis man ikke er bange, så er man dum.
Det er Alaskas jernbane.
Hvis man ikke tænker sig om, har man selv bedt om det.
Afsidesliggende områder-
-kan kun få mad og fragtgods via jernbanen.
Når man bor herude, er Alaskas jernbane en nødvendighed.
-Det handler om liv og død. -Det kan koste en livet.
Alle om bord!
Fyr!
Det gælder overlevelse. En enorm lavine...
Den er stor. Der kommer ikke noget igennem.
...og fare for afsporing...
Det skal løses hurtigt.
...kan lukke livlinen til Alaska.
De må gerne skynde sig. Jeg er ved at fryse ihjel.
Havnebyen Whittier. Klokken er 09.00.
Et fragtskib og godsvogne med gods for 13 millioner dollar lægger til.
Danny og Animal vil have godsvognene losset i en fart-
-så de kan sætte toget sammen.
Det er en grads varme, og vejrudsigten lover 10-15 cm sne.
Vi får nok mere end det, så pas godt på.
Vejret bliver værre og værre. Jeg tror, at vi får en masse sne nu.
Vinden slår om i vest. Vi får noget, der ligner en snestorm. Igen.
Der er tungt maskineri og gaffeltrucks på arbejdsområdet.
Pas godt på, når I går rundt.
-Må vi gå i gang på skibet? -Ja.
-Gå bare i gang. -Jeg er klar.
-Det er en skøn dag i Whittier. -Selv ravnene flygter herfra.
Jeg er helt ekset for at komme i sving på skibet.
Danny og Animal skal hurtigt samle et tog af vognene på skibet.
Det skal køre fra Whittier gennem lavineområdet i Chugach-
-til Anchorage, før det dårlige vejr gør det umuligt.
Folk derude vil have det gods, der er i vognene, i en fart.
Hvert år fragter Alaska Railroad over fem millioner ton gods gennem staten.
Forbindelsen blev lavet til at fragte kul, kemikalier og byggematerialer-
-til de områder, der ikke kunne nås med skib, fly eller bil.
Vognene med vippelad skal bruges af Anchorage Kommune-
-til snerydning.
De kalder det "snerydning", men det forsvinder ikke. De flytter det bare.
Tid er penge!
Hvis vi ikke får toget af sted, tjener vi ingen penge.
Det er nok vores skib nummer 1.000 eller mere.
Jeg er 60 år. Hvis jeg er rask nok, fortsætter jeg, til jeg er 70.
-Vi er klar. -Fint. 3009! Kom sikkert hjem.
-Så kører vi, Danno. -Jeg står klar nede bagest.
Det er modtaget, Danno. Skifter.
Her kommer det. Seks meter.
Danny og Animal samarbejder fra hver deres ende af skibet.
Danny lægger håndbremserne på godsvognene ned.
Animal kobler lokomotivet til, så de kan blive trukket af skibet.
3009, stop.
Hver vogn vejer over 100 ton fuldt lastet.
-Vi er klar. -3009 kan køre, når I er klar.
-Jeg skal bruge en hånd. -Så kører vi.
Den kører.
Alt kan gå galt herude.
Hvis man er uforsigtig, kan man blive mast.
Der var en, der stod det forkerte sted. Han blev helt mast.
Han overlevede, men det tog et par år, før han kom sig.
-3009 er på sporet. -Skønt. Det var det første tog.
Det kører.
320 km nord for Whittier...
...isoleret fra resten af verden i en lille hytte-
-bor Jim James på 66 år med sin 60-årige kone, Nancy, ude i skoven.
Den nærmeste by, Talkeetna, ligger 22 km derfra.
De er fuldstændig afhængige af jernbanen. Den er livsnødvendig.
Vi har boet her siden 1995 og nydt livet i naturen.
Jeg har det let, når vi henter vand. Jeg ser bare på, at du laver noget.
-Er det ikke rart? -Jo.
Jeg flyttede herop, fordi jeg elsker naturen og hader samfundet.
Herude i skoven er jeg herre over mit eget liv.
Vi er selvforsynende. Vi bor omtrent 21 km nord for den nærmeste vej.
Jeg kan kun komme til byen med jernbanen.
Han er ikke glad for at tage til byen, og det er vist gengældt.
Jeg fyrer en masse eder af, når jeg er i byen. Jeg kan ikke styre mig.
Jeg finder mig ikke i noget.
Jim er som en elefant i en glasbutik.
Han kommer nogle gange til skade.
For tre et halvt år siden mistede han sin hånd ved en ulykke.
Jeg var ved at tage haglgeværet ned fra firehjulstrækkeren.
Det var ladt. Da jeg tog fat i løbet og trak det mod mig-
-og jeg skubbede åbenbart til sikringen. Min hånd blev skudt af.
Hjælper du mig lige en gang? Mange tak.
Det var min fejl. Jeg var heldig. Der er nogle, der mangler begge arme.
Sådan er det bare.
Der er en vis glæde ved at kunne eksistere herude.
Men sker der noget dramatisk, kan det være livsfarligt.
Vi kan ikke lige hente hjælp inde hos naboen.
Man skal vide, at man kun har sig selv at regne med heroppe.
Det skal ind på plads. Hov, jeg kan lugte gas.
-Hvad siger du? -Jeg kan lugte gas.
-Den her er tom. -Det må vi gøre noget ved.
Ja. Vi skal i hvert fald ikke løbe tør for gas nu.
Ringer du ikke til jernbanen?
Nogle gange går der nogle uger, før gasbilen kan komme ud med gas.
Det er ved at være livsnødvendigt.
Jernbanen bringer forsyninger ud i en vogn, der kører på skinner.
Tundravognen fragter brændstof og andet, der ikke må fragtes med tog.
Vi har ikke mere gas, og vi er ved at være lidt anspændte.
Jeg håber, han har godt nyt med ud.
Hvornår er der en tundravogn, der skal denne vej?
I dag?
Så kommer jeg ned til sporet med gasflaskerne.
Vi skal have fart på, hvis vi skal have gasflaskerne derned.
Godt, at vi har Alaskas jernbane.
Gasflaskerne skal lastes og fragtes ned til sporet 8 km derfra.
De må ikke komme for sent til tundravognen.
Det er omkring 30 graders frost. Alt fryser til.
-Hjælper du mig lige? -Ja.
Det skal lastes.
-Er der flere, der skal med? -Ja, der mangler et par stykker.
-Hvad er der galt? -Det er nok tændrøret.
Hvis der er mere, der kan gå galt, gør det nok.
I ødemarken i Alaska forsøger Jim og Nancy James-
-at starte deres snescooter.
De skal ned til tundravognen for at hente gas.
Nu håber jeg, at den vil starte.
-Jeg tror ikke, at vi nåede det. -Den kommer nordfra.
Vi kan kun vente. Jeg håber virkelig, at de kommer.
50 km derfra er Hugh Evans på sin daglige inspektionstur langs sporet.
Vejrliget i Alaska er hårdt for skinnerne-
-og stålet slår sig og revner, og øger risikoen for afsporing.
Tundravognen får først lov at køre, når det er sikkert.
Jeg vedligeholder 215 km jernbanespor.
Der er mange gode mennesker på arbejde herude.
De er som en familie for mig. Forude bliver sneen fjernet-
-så vi kan udføre en visuel inspektion af sporet.
Jeg leder efter defekter, ødelagte skinner eller andre problemer.
-PR-24 til 1237, kanal fem. Skifter. -1237. Skifter.
Jeg hørte et stort brag. Jeg ved ikke, hvad det var.
Jeg undersøger det. Kommer du herop?
Lad os se, hvad det er.
Endnu en dag i troperne.
Skinnen er revnet.
Vi skal have skåret stykket ud, lavet et nyt-
-og sat det i, før tundravognen kommer.
Jeg ringer til Mike og hører, om kranvognen er klar.
I Talkeetna prøver Mike og Anthony at få liv i Hughs kranvogn.
De kan ikke reparere sporet uden den.
Der er en kran på til at løfte tunge ting som for eksempel skinnerne.
Toget kan ikke køre uden.
Luftfiltrene har det fint. Vi må prøve noget andet.
-Evans til Mike Hoadley. Skifter. -Hoadley. Skifter.
Vi har en skinne, der er revnet. Kommer I med kranvognen?
Vi har prøvet stort set alting. Det ser sort ud.
-Vi gør altså alt, hvad vi kan. -Tak. Skifter, slut.
Vi har et stort problem. Uden kranvognen kan vi ikke skifte skinne.
Klokken er 14.00, og tundravognen kommer ved 17-tiden.
Vi skal have det her løst i en ruf.
Tundravognen er i Hurricane og kører sydpå mod Hugh-
-og den har dagens første levering i Gold Creek.
Her bor John Wilson på 49 helt alene og isoleret fra samfundet.
Hvordan har du det, lille fugl?
Jeg har boet hele mit liv i hytten her, siden jeg var to år.
Der står Gold Creek i Alaska på min fødselsattest.
Jeg har altid boet i skoven.
Man kan nemt glemme, hvilken dag det er.
De ligner hinanden, og de smelter sammen.
Jeg ved som regel, hvad klokken er, men ikke altid, hvilken dato det er.
Jeg holder øje med fuglene hver dag. De holder mig med selskab.
De har deres eget lille samfund.
De er næsten som min familie.
Her kan være meget stille. Det kan ske, at man får lejrkuller.
Det kan være ret slemt. Man bliver en smule skør.
Så taler jeg med fuglene. Med de mark- og spidsmus, der er derude.
Så indser jeg, at jeg taler med mig selv.
Det sker ikke i byen. Der er jo mennesker at tale med.
John skal hen for at hente diesel-
-så han kan køre på snescooter og opvarme hytten.
Jernbanen er det vigtigste her. Uden den ville der ikke bo nogen her.
Der er altid åbent i butikkerne i byen.
Man kan gå derned om natten og købe en hotdog.
Men her er butikken herude. Man venter ved sporene.
Det her er vores butik.
Jeg ser på lodningerne herinde. Måske er der en, der er kold.
Vognen er gammel. Det kan være alt muligt.
-Se på brændstofmåleren. -Der er en løs forbindelse.
-Måske var det den. -Prøv nu.
Det lykkedes!
-Nu er det i orden. -Hoadley til Evans. Skifter.
-Evans. Skifter. -Vi har repareret kranvognen.
Det viste sig at være en løs forbindelse.
Anthony siger, at du skylder ham en tjeneste. Vi ses.
Det var en stor lettelse. Vi ses deroppe.
Nu kører det. Lad os reparere skinnerne.
Hvert år reparerer eller udskifter holdet 150 km slidte skinner-
-for at holde togene i gang.
Her kommer kavaleriet.
Det er en stor lettelse, at den kan køre. Nu kan vi udskifte skinnen-
-og så kan vi komme af sted.
Hold afstand.
Gnisterne er så varme, at de brænder sig gennem støvlerne.
Støvlerne skal af i en fart.
Vi bruger kranen til at løfte skinnen ned. Mål efter en gang mere.
Så er det op med den gamle og ned med den nye.
Klar? Så sving den den anden vej.
Den kommer.
Træk skinnen op.
Det bliver ikke på min vagt, at vi forsinker tundravognen.
I havnebyen Whittier-
-har det dårlige vejr gjort, at Danny og Animal er forsinkede.
De har indtil nu fået 55 godsvogne af skibet og sat dem sammen til et tog-
-men der er yderligere 15 vogne på skibet.
Vi passer på hinanden på skibet.
Vi taler hele tiden sammen.
Klar til sammenkobling på spor seks.
Det er stort, tungt materiel. Jeg prioriterer min sikkerhed-
-og dernæst hans sikkerhed.
3009, stop.
Jeg ormer mig ind mellem vognene for at løsne håndbremserne.
Det er mystisk, men jeg kan sgu godt lide det.
Jeg kan godt lide at bevare alle mine lemmer.
Jeg er klar i denne ende. 3009, kør forsigtigt frem.
De bevæger sig.
Der kører de.
Danny og Animal vil af sted, før vejret bliver værre.
Når snestormene er kraftige, kan vognene sne inde i dagevis.
Vi nåede det!
50 km længere oppe ad sporet findes et berygtet lavineområde.
Toget må ikke passere-
-før Bruce Goughs hold har været ude at tjekke området.
I fjor blev et tog ramt af et større sneskred-
-og et par vogne blev afsporet.
Det var ikke en rar oplevelse.
På denne strækning er laviner den største fare.
En kvart million ton sne kan nå over 125 km/t.-
-på blot fem sekunder.
Det kan blokere sporet, ødelægge toget og koste menneskeliv.
Bruce sender Dave Shafer af sted for at rydde sneen af sporet.
Se lige der!
-25 til Bruce Gough. -Hvordan ser det ud?
Vi kan godt komme op ad skråningen, men vi har set en lavine.
Dave meldte, at der havde været en lavine, der kom af sig selv.
Det er bekymrende. Naturen giver ikke ved dørene.
Kom bare.
Da der allerede sker sneskred, må Bruce få lavinerne til at skride-
-så de er overstået, før toget skal forbi.
Han lukker sporet og tager de store skyts i brug.
Med en 105 mm haubits beskyder holdet lavineområdet-
-for selv at udløse sneskreddene.
Jeg vil hellere styre bjerget end lade det styre mig.
Vi tager ingen chancer. Vi sørger for, at togene kan komme igennem.
Man kan se, hvor træerne er væk. Det er der, vi skyder mod.
Sporet løber lige under området.
Hver højeksplosive granat indeholder 2,25 kg trotyl.
-Den er armeret, strammet og klar. -Hold koncentrationen.
Kom i sving. Røret er frit.
-Lad den! -Der skydes!
Rapporter!
Det var et godt skud, men der skete ikke noget.
-Det virker ikke altid. -Vi rykker haubitsen.
Klar? Løft.
-Lad os få det på plads. -Lad i en fart.
-Der er ladt. -Der er frit, fyr.
Flot.
Hvad sker der? Det var et flot skud. Jeg kan høre, at det rumler.
Der. Der kommer en.
Prøv at se.
Det er en stor lavine.
Hold da helt op!
-Den havde brug for et skud. -Nemlig.
Vi får lov at sprænge et bjerg. Det bliver da ikke bedre.
Lavinen er større, end de havde forventet.
Den ville have ødelagt et tog, der blev ramt.
Men toget kan stadig ikke køre. Sporet ligger nu under ti meter sne.
Så for pokker. Det var værre.
Lad os rydde sneen.
Vi går i udkanten, men ikke i sneen.
Når vi kommer herned, kan I se de stærke kræfter, der er i spil.
Her var der tryk på. Det var noget af en lavine.
Havde man stået der, var man blevet blæst væk.
Man ville blive ramt af et enormt lufttryk.
Alt græs og lignende hælder denne vej.
Her ramte lavinen. Stenen her eller denne kampesten-
-kommer deroppefra.
Den kom herned med 320 km/t.
Det kan godt give nogle skader.
Der er meget arbejde at gøre. Men vi har udstyret til det.
De henter den største gravemaskine.
Den er en af 200 maskiner, der er lavet specielt-
-til at vedligeholde Alaskas 1.056 km spor.
Du kan vist godt rydde op her, Jim. Det ligger langt og højt.
Jeg skal nok køre over et par gange.
Få det bare væk, så vi kan åbne sporet.
Holdet er fast besluttet på at rydde sporet trods lavinefaren.
Sporet er lukket. Det vil tage flere timer at rydde sneen.
Der er intet, der kommer igennem nu.
Klokken er 15.00 i Whittier.
Det er seks timer siden, Danny og Animal gik i gang med at losse vogne.
Nu er de endelig færdige. Godstoget fragter forsyninger og maskinel.
Det skal nå Anchorage før aften, hvis det skal undgå det dårlige vejr.
Der er to lokomotiver af 3.000-typen, og de har 6.000 hestekræfter.
-Hvordan ser tiden ud? -Den er presset.
-Vi har ikke meget tid. -Det er stramt.
Lad os komme af sted.
Så vender vi og kører.
-Af sted. -Vi har godset med.
Det var godt at komme af sted, før vejret ramte.
Vi har en god udsigt over den fede last.
Godstoget er 2,4 km langt.
Lokomotiver med 6.000 hk sender det af sted mod Bruces lavineområde-
-med 40 km/t.
Tiden iler!
Hvis sporet ikke er ryddet i tide, når Danny og Animal ikke Anchorage.
Der er to timer tilbage. Vi skal have fart på.
Toget er på vej, og der er stadig meget sne, der skal ryddes.
Der er pres på.
-Hvordan ser det ud, Jim? -Det bliver lige til øllet.
Der skal en bulldozer til.
Lad os komme herfra i en fart, og lad os komme sikkert hjem.
Det er modtaget. Vi skal have det løst.
Toget er 27 km herfra og på vej hertil.
Det er skønt med lidt stress.
Når man har dårligt udsyn, kan man ikke se, hvor kanten er.
Man må holde øje med, hvor sneen falder ned og så bakke.
320 km mod nord er der blevet meget koldt.
Her har John Wilson ventet i mere end en time ved sporet.
Han kan stadig ikke se tundravognen med hans diesel.
Den kommer en gang om måneden, så jeg bestiller i god tid.
Det meste går til generatoren til strøm.
Uden jernbanen ville det være umuligt at hente det herop.
Længere nede ad sporet står Jim og Nancy James og venter på gas.
-Går det? -Ja. Jeg skal bare varme hænderne.
-Der er en elg deroppe. -Sådan en skal vi ikke støde ind i.
Jeg er ved at være bekymret.
Når det er så koldt, og vi ikke har nogen gas, så er vi i livsfare.
Tundravognen kan først komme frem, når sporet er blevet repareret.
-Tundravognen kommer om en time. -En time?
-Så må vi prøve at blive færdige. -Vi er klar til at bore.
Jeg sørger for noget strøm.
Skinnerne er af kulstof og stål.
Det er ikke så hårdt som værktøjsstål, for det er for skørt.
Sørg for at få væske nok igennem.
Der er intet vand.
-Hvad pokker? -Pokkers.
-Det er tilstoppet. -Lad mig se.
Hvad kan du se?
Den er slidt der.
Der skal et nyt bor til.
Vi skal væk, for tundravognen er her snart.
Det her skal ordnes nu.
Hughs hold skynder sig at ordne borene-
-så de kan udskifte en ødelagt skinne.
Tundravognen med Johns diesel og Jims og Nancys gas-
-kan først passere, når skinnen er repareret.
Det her er så langt ude, som man kan komme.
Folk, der bor her, holder ud gennem vinteren og regner med tundravognen.
Uden gas holder de ikke så længe herude.
Det ville være noget af en tragedie.
Det er kun os, der kan fragte det ud til dem.
-Det er vel 25-30 graders frost. -Der er koldest hernede.
Men i det mindste er vinden løjet en smule af.
-Den er vist på plads. -Den skal bare af.
-Slipper den? -Ja.
Alt er surt herude. Sneen kommer ind i alting.
Den smelter og bliver til is, og så er der is i det hele.
-Sådan. -Du godeste. Lad mig se den.
Den blev overophedet af friktionen mod siderne.
Der skal kun bores et hul mere. Vi reparerer dette bor.
Husk olien. Man skal huske smørelse, når man skal ind i et lille hul.
-Styr jer lige. -Sådan.
Få den i, før tundravognen kommer.
Her kommer den.
-Det ser godt ud. -Saml dem.
Værsgo, Anthony.
Der er en stor sprække der. Hent skinnevarmeren.
Vi opvarmer skinnerne, så samlingerne kan nå hinanden.
Røgen er giftig, så man skal passe på med det.
Det er en fordel, at man slipper for at hamre løs.
Vi når at få det hele samlet, så det er en lettelse.
-Der er nagler i. -Godt. Det ser flot ud.
-Det ser flot ud. -Ja. Jeg har tjekket jorden dernede.
-Tundravognen er på vej. -Vi skal se at komme af vejen.
Godt klaret.
Der gik nogle småting galt.
Man skal forvente at blive overrasket. Sådan er mit liv.
Men vi klarede det.
Rørstykket var åbent, så jeg fik hydraulikolie ud over mig.
Det ser ud, som om jeg har tisset i bukserne. Der skal vaskes tøj.
Det var en travl dag med ødelagt maskinel og en ødelagt skinne.
Holdet klarede det flot. Nu skal vi videre.
Der skal stærke folk til at være herude og tage sig af det.
3 km derfra står enspænderen John Wilson i det kolde vejr-
-og venter på sit brændstof.
Jeg kan se den dernede.
Vintervejret gør, at man må holde sig i hytten.
Det er som at sidde seks måneder i isolationsfængsel. Man bliver skør.
Når jeg ser nogen, taler jeg løs, for jeg ser ingen mennesker.
Hvordan går det?
Det er godt at se jer. I er de eneste, jeg får besøg af.
I er de første mennesker, jeg har talt med i to-tre uger.
Jeg har ingen telefon, så jeg ved ikke, hvornår I kommer.
-Kommer du herfra? -Ja. Jeg blev født her.
Min mor skulle på sygehuset i byen for at føde mig.
Hun fødte mig i en tøjkurv, da de skulle til at tage mod byen.
Togpersonalet troede, at jeg var vasketøj og smed mig i en snedrive.
-Toget kørte stadig og det hele. -Vildt.
-Men jeg klarede mig. -Vi starter den.
Det er et smart system.
Herop med den.
Sådan. Pas godt på dig selv, John.
-Tak. -Det var så lidt.
Så er der brændstof. Nu skal den bare i gang.
Det var det, jeg manglede. En frisk tønde brændstof.
-Kan du høre noget? -Ja, det synes jeg.
Der er vist noget på vej.
Jeg kan ikke høre noget for huen.
-Der kommer den. -Det er godt at se den grimrian.
Jeg var lige ved at tage hjem.
Hvordan går det?
-Tak, fordi du kommer. -Det var så lidt.
Endelig har vi gas. Det er noget af en lettelse.
Det er skønt at have gas.
Man tager intet for givet, når man bor herude.
Man må regne med at blive overrasket, for det bliver man.
Mange tak. Vi ses næste gang.
I lavinezonen rydder Bruces hold stadig sne i frostvejret.
De skal have sneen væk fra sporene, så toget kan komme igennem.
Lad os tjekke det i en fart.
Her er der tre meter. Det giver ti meter i alt.
-Se, hvor hårdt det er. -Det er som cement.
Bruce skal kontrollere, om sporet har taget skade af lavinen.
Hvis de er blevet skubbet fra hinanden, bliver toget afsporet.
-Hvor langt er der? -143,5 cm.
Perfekt.
Måske er en stor lavine overstået, men der kan sagtens komme flere.
Når vi skyder en lavine ned, betyder det ikke, at der ikke kommer flere.
Godstoget er på vej mod Anchorage.
Der er hårdt brug for det snerydningsudstyr, de har med.
Men faren lurer forude.
Der er klart lavinefare nu. Det kan komme når som helst.
Faren er overhængende.
Jeg har oplevet to laviner i løbet af min karriere. Det var rigeligt.
Jeg troede, at løbet var kørt.
Bruce og hans hold står klar, når toget kører forbi.
Togfolkene er glade for vores støtte, når de kører forbi.
Dannys og Animals tog nærmer sig lavineområdet.
De tager farten af for ikke at fremprovokere flere laviner.
-Så er vi her. -Der er meget sne der.
Hold da op!
Godt, at vi ikke blev ramt af den her.
Imponerende.
Det ser fint ud nu.
Man skal holde øje med det specielle gods som det her.
Det ser fint ud.
Det gik godt. Det er lige sådan, vi kan lide det.
Lavineområdet så fint ud. Drengene havde gjort det godt.
Lad os komme frem med godset, så vi kan hoppe af kalorius her.
Det var endnu en eventyrlig dag.
Godset er blot en lille del af de 5,5 millioner ton gods-
-som årligt fragtes ad jernbanen.
Det gik sgu, Animal! Vi fik godset i hus.
Det er altid en god tur, når du er med.
Meget af godset vil de have frem i en ruf.
-Som regel ville de have det i går. -Begge ladvogne kom herop.
De skal i brug i morgen. Det er vi glade for. Det betaler regningerne.
Den er en halv time over øl!
John Wilson har fyldt diesel på generatoren-
-og nu kan han nyde et af livets goder.
Skal jeg tænde?
Så kom der lys over land.
Efter en hård dag er Jim og Nancy hjemme i hytten igen.
Endelig fik vi noget gas. Jeg er meget glad-
-og nu kan Jim også slappe af igen.
Det var lidt anspændt, men nu kan vi slappe af igen.
Jim laver mad. Jeg ved ikke, hvad han laver, men jeg glæder mig.
-Cajungryde a la ødemark. -Det er dejligt, at der er gas igen.
-Du er blevet blød, min skat. -Det ved jeg godt.
-Nu bliver det sjovt. -Skal jeg gøre det?
Jeg kan godt.
-Jeg fik det meste med. -Det tager jeg.
-Det kan fuglene få. -Tak, skat.
Varmen kom aldrig i dag. Det har været meget koldt.
Det har været ret traumatisk for os.
Man kan altid gøre det lidt bedre her i livet.
Hvis man gør tingene rigtigt, er vejen frem let at træde.
Indimellem er der et bump på vejen, og så er livet knap så smukt.
Så er det surt og ærgerligt, og det har jeg ikke brug for.
Det er jeg for gammel til.
-Der kom en fugl. -Der er en mere.
-Jeg kan godt se den. -Den skal lige undersøge det.
Nu kommer den.
Og der fløj den.